=== Sidste spor af flyet ===
[[Fil:Theoretical Search Area MH 370.png|thumb|Oversigtskort, der viser det teoretiske eftersøgningsområde baseret på målinger af afstanden til den [[Geostationære bane|geostationære]] satellit, der har opfanget signaler fra flyet. Den nordlige eller sydlige korridor, som flyet antages at have befundet sig i ved sidste observation, er indtegnet.]]
Den sidste kontakt med flyet fandt sted kl. 08.11 (lokal tid [[UTC]]+11, svarende til den 8. marts kl. 01.11 dansk tid). Kontakten fandt sted i form af et "ping" mellem flyet og en satellit tilhørende firmaet [[Inmarsat]], der varetager transmission af data, der sendes via ACARS-systemet. De enkelte "ping" gav information om afstanden mellem satellitten og flyet, men gav ingen information om flyets nærmere position. Baseret på de løbende "ping'er", der under flyvningen blev udvekslet mellem flyet og satellitten har firmaet Inmarsat kunne beregne en anslået flyverute for flyet. Beregninger baseret på det sidste "ping" viste, at flyet til sidst befandt sig i enten en nordlig korridor løbende mellem [[Thailand]] og [[Laos]] i syd, over [[Kina]] mod [[Kasakhstan]] i nord, eller i en sydlig korridor, der strækker sig fra den indonesiske ø [[Java (ø)|Java]] i nord og sydpå over det Indiske ocean.
Historie